Kirkebygningens utforming følger de forskrifter som var fastlagt innenfor Cistercienserordenen; bygningen er korsformet med et østvendt kor og to sidekapeller, to korsarmer mot henholdsvis nord og syd og endelig det treskipete kirkerommet mot vest. Vinduene avslører den lange byggeperioden. På gavlene mot øst og nord ses rundbuede vinduer fra den tidlige romanske tid, mens syd- og vestsiden har spissbuede vinduer fra den senere gotiske tid.